beginer
Store norske leksikon,Religion og filosofi,Religioner og livssyn,Kristendom,Katolisisme,Klostervesenet
Beginer var en katolsk sammenslutning av kvinner. De avla ikke løfter, men ordnet seg som et fritt samfunn som var klosteraktig. Kvinner som følte kall til et asketisk liv, flyttet sammen for å leve et fellesliv i bønn og barmhjertighetsgjerninger.
Etter hundre år fantes det 109 beginerhus bare i Köln, men på 1300-tallet forfalt disiplinen. Beginerne ble beskyldt for dovenskap og kjetteri. Ved reformasjonen og den franske revolusjon ble de fleste beginerhus omdannet til hospitaler. I Belgia har noen beginerhus overlevd frem til i dag, og er ført opp på UNESCOs liste over verdens kultur- og naturarv.Sammenslutningen ble visstnok med urette satt i forbindelse med Lambert le Bègue, som var prest i Liège (død 1177). På 1200-tallet ble det også dannet lignende sammenslutninger for menn, begarder. Les mer i Store norske leksikon den katolske kirke katolisismens historie kristendommens historie kloster religiøs orden kristendom